Entre Ríos Province

Entre Ríos esas centra provinco di Arjentinia, en la Mezopotamia regiono. Ol limitigas la provinci di Buenos Aires (sude), Corrientes (norde) e Santa Fe (weste), e Uruguay (este). 
Olua chefurbo esas Paraná (391,000 lojani), qua esas apud la rivero Paraná, desdireta de la urbo di Santa Fe. 
Kune kun Córdoba e Santa Fe, depos 1999, la provinco esas parto di la ekonomika-politika asocio konocata kom la Centra Regiono. 


Historio

La unesma lojani di la areo qua esas nun Entre Ríos esis la Charrúa e Chaná qua singlu okupis aparta parti di la regiono. Hispaniani eniris en 1520, kande Juan Rodríguez Serrano riske iris ad rivero di Uruguay serchinte la Pacifiko. 

La unesma permana Hispania vilajo esis erektita en la nuna departamento di la Paz ye la fino di la 16ma yarcento. Hernandarias kom la guberniestro  di Asunción unesme e pos di Buenos Aires direktis expedicioni a neexplorita teritorii en Entre Ríos. Juan de Garay, depos lu fondis Santa Fe, exploris ica areo, quan lu nomis la otra banda (“la altra rivo”).

Tamen, la regiono restis plene indijene e nehabitata da Europani til un grupo di koloniisti de la vicina provinco di Santa Fe lojeskis en Bajada del Paraná en la tarda parto di la 17ma yarcento, nun ol esas la loko di la provinca chefurbo. Lor la aparo di urbi, qui nun esas konocata kom Nogoyá, Victoria, Gualeguay, Gualeguaychú, Concepción del Uruguay e Concordia.

Tomás de Rocamora pluse exploris la areo en 1783 sur la minaco di invado de Brazilia, e lu oficialigis multe di la super-mencionita urbi. Lu esis anke la unesmulo, qua aludis la regiono kom Entre Ríos. Lore, poka Europani lojis ibe, malgre ke dum la revoluciono di mayo, la poka koloniisti en la urbi alonge la rivo di Paraná suportis Manuel Belgrano e lua armeo, kande lu esis iranta a Paraguay. 

Ye 29 di septembro, 1820, la chefo (caudillo) Francisco Ramírez deklaris la teritorio kom autonoma ento, la republiko di Entre Ríos. Ol duris til lu esis asasinita ye 10 di julio, 1821. 

thumb

En 1853, dum kunveno di omna provinci ecepte Buenos Aires, Paraná esis elektita kom la chefurbo di la Arjentiniana politika ligo, e la guberniestro di Entre Ríos e chefo (caudillo) Urquiza kom olua unesma prezidanto. La provinca chefurbo esis movita aden Concepción di Uruguay. Pos Urquiza, qua unesme ganis la batalio di Cepeda en 1859 kontre Buenos Aires, lasis lua soldati retroiris a la batalio di Pavón en 1861, qui lasis lua rivalo Bartolomé Mitre de Buenos Aires divenar prezidanto. Lor lua triesma prezido kom guberniestro di la provinco de 1860 til 1864 e pos interrupto lu esis rielektita en 1868, ma lu esis asasinita en 1870 pos 16 yari di guverno ante lu finis lua prezido, qua probable esis imperita da Ricardo López Jordán.